stanford-oval/wikipedia huggingface dataset:
ויקטור אורבן
השינויים בדמוקרטיה ההונגרית > השפעתו על הכלכלה ומערכת בחירות

בשנת 2013 המשיכה ממשלתו של אורבן במדיניות צנע כלכלי. במקביל קודמו צעדים שחייבו חברות שירות הונגריות להפחית את החיובים. צעדים אלו הגבירו את הפופולריות של אורבן לקראת הבחירות של שנת 2014.
בשנת 2014 השתמש אורבן במספר סמכויות שהיו ברשותו לשינוי מפת ההצבעה על פי מחוזות, כך שמחוזות בהם היה צפוי להפסיד יחולקו באופן שונה כדי לחזק את היתרון של מפלגתו. מחוזות קטנים שבהם היו למפלגת פידס שאורבן עומד בראשו רוב, זכות לייצוג דומה למחוזות גדולים יותר שבהם לא היה למפלגה רוב. שינויים אלו היו בעלי השפעה גדולה על תוצאות הבחירות. לדוגמה בבחירות לפרלמנט בהונגריה בשנת 2022 (אנ'), זכתה פידס ב־52% מהקולות במחוזות, אבל בשל סידור המחוזות היא קיבלה 82% ממושבי המחוזות. באופן זה קיבלה המפלגה 68% מהמושבים בפרלמנט, בהשוואה לאחוזי התמיכה הארצית שעמדו על 54% אחוזים.
בשנת 2014 התמודד אורבן בשתי מערכות בחירות – לראשות הונגריה וכסגן נשיא EEP לאיחוד האירופי. אורבן זכה בשני ניצחונות מרשימים. בבחירות של EEP לאיחוד האירופי זכתה מפלגתו בלמעלה מ-50% מהקולות מקרב המצביעים ההונגרים.
באירופה, פעל אורבן לקדם מהלכים להפחתת כניסתם של מהגרים ופליטים להונגריה, והשתמש בין השאר גם בזכות הווטו של הונגריה באיחוד האירופי בשביל לחזק את מעמדה של המדינה בנושא זה. אורבן נקלע לעימותים שונים עם גורמים באיחוד האירופי סביב הנושא. בשנת 2015 הקימה ממשלתו של אורבן גדר תיל לאורך גבול הונגריה עם סרביה כדי לצמצם את גל המהגרים והפליטים המבקשים להיכנס למדינה, בדרכם מהמזרח התיכון ואפריקה אל מדינות מערב אירופה. אורבן תיאר את בעיית ההגירה כ"בעיה גרמנית" והצטרף למנהיגים אחרים ממזרח אירופה בקריאות לקביעת מכסות חובה לקליטת מהגרים בקרב כלל מדינות האיחוד האירופי.
במשך העשור קידם אורבן מינויים של חברים לשעבר ממפלגתו לראש מוסדות שונים שתפקידם פיקוח על המדינה, כמו משרד מבקר הוצאות המדינה והמשרד המפקח על תביעות פליליות. בנוסף, החל להדק את הביקורת הממשלתית על ארגונים לא ממשלתיים, והשמיע טענות של דה-לגיטימציה כלפי ארגונים שקיבלו מימון מחוץ להונגריה.
באמצע העשור התייצבה כלכלת הונגריה לאחר שנים של משבר. לקראת הבחירות של שנת 2018 העביר אורבן הטבת מס לזוגות צעירים עם מספר ילדים שהעלתה את הפופולריות שלו.
השינויים בדמוקרטיה ההונגרית > השימוש ברטוריקה דתית

לקראת הבחירות בשנת 2018 הרבה אורבן להשתמש ברטוריקה נוצרית, בניסיון למצב עצמו כמגן הנצרות כנגד גל ההגירה המוסלמי. בנוסף גברה בהדרגה הרטוריקה שלו כנגד ג'ורג' סורוס, שלטענת אורבן השפיע במגוון דרכים על רבות מבעיותיה של הונגריה. באפריל 2018 מפלגתו זכתה במספר הקולות הרב ביותר לאחר שהחוקים שחוקקו לצורך זה היטיבו עם המפלגה, והוא הצליח להרכיב קואליציה עם 133 מתוך 199 מושבים בפרלמנט, והתמנה לקדנציה שלישית ברציפות כראש ממשלה (רביעית בסך הכול).
לאחר הבחירות הדגיש אורבן חקיקה נגד "אויבים מוסריים, פוליטיים וחוקיים", ובכלל זאת מספר חוקים אשר כוונו ספציפית כדי לצמצם את השפעתו של ג'ורג' סורוס על הונגריה. בעקבות חוקים אלה הוטל מס של 25% על תרומות תושבים זרים לארגונים לא ממשלתיים. בנוסף, חוקק חוק נגד תמיכה של ארגונים לא ממשלתיים במהגרים שאינם נמצאים ברישום ההונגרי.
השינויים בדמוקרטיה ההונגרית > שינוי השיטה למינוי שופטים

אחד התחומים בו התמקד אורבן היה הרשות השופטת בארצו. טרם תקופת שלטונו השנייה של אורבן מונו שופטי בית המשפט החוקתי בידי חברי ועדות מכל המפלגות, אולם בתקופת שלטונו שינה את הקריטריונים כך שרוב השופטים הם מינויים מטעם מפלגת השלטון, וגם אלו שאינם נתונים לפיקוח. בדצמבר 2018 אישרה ממשלת אורבן את הקמתה של מערכת בתי משפט חלופית. בראש מערכת המשפט עומד שר המשפטים ההונגרי, והוא אחראי על מינוי וקידום השופטים. מערכת המשפט החלופית עוסקת בתיקים הנוגעים למנהל ציבורי, בנושאים של פוליטיקה, שחיתות שלטונית, הזכות למחאה ועוד. מערכת המשפט המסורתית ממשיכה לפעול, אולם לא עוסקת יותר בפיקוח על הרשות המבצעת. אורבן קידם נושא זה בטענה שמערכת המשפט החלופית תהייה יעילה יותר ועצמאית יותר. היא בוטלה בהמשך בעקבות לחץ בין-לאומי.
אורבן מרבה להתייחס לנושא הדמוגרפי בארצו, ומנסה לעודד נשים הונגריות להרבות וללדת כדי לחזק את הריבוי הטבעי. בתחילת שנת 2019 הכריז שאימהות לארבעה ילדים או יותר יהיו פטורות מתשלומי מס.
השינויים בדמוקרטיה ההונגרית > האיחוד האירופי

מדיניותו של אורבן בנושאים שונים הובילה למתיחות בין ממשלתו לבין האיחוד האירופי. מנהיגים אירופים ביקר את מדיניותו כלפי פליטים ואת החוקים שפגעו, לתפיסתם, ברשות השופטת, בתקשורת ובאיכות הדמוקרטיה במדינה. בספטמבר 2019 הפעיל הפרלמנט האירופי את סעיף 7 באמנת האיחוד האירופי נגד הונגריה. מהלך זה היה המשמעותי והתקיף ביותר שננקט עד אותה עת נגד מדינה החברה באיחוד. בעקבותיו נשללו חלק מזכויותיה של הונגריה באיחוד. אורבן כרת ברית פוליטית עם פולין כדי לנטרל מהלך אפשרי שישלול את זכות ההצבעה שלו.[דרושה הבהרה] בבחירות לפרלמנט האירופי בשנת 2019 קיבל 52% מהקולות של המצביעים בהונגריה. יחסיה של מפלגת הפידס עם קואליציית ה-EEP הפכו למורכבים יותר על רקע ההליך שהופעל נגד הונגריה.
בצל מגפת הקורונה

ב-11 במרץ 2020 הכריז אורבן מצב חירום על רקע התפשטותה של מגפת הקורונה באירופה. ב-30 במרץ העביר הפרלמנט ההונגרי חוק המאפשר לאורבן לשלוט מתוקף צווים, שאורבן יכול לנפק ללא צורך באישור או דיון, כל זמן שמצב החירום בתוקף, ובמקביל מאפשר לאורבן להאריך את מצב החירום לפי שיקול דעתו. החוק עורר ביקורת קשה באופוזיציה המקומית, ארגוני זכויות אדם ומוסדות בין-לאומיים כגון המועצה האירופית; הביקורת העיקרית הייתה שהסמכויות החדשות אינן בעלות תוקף תפוגה ברור.
לקראת הבחירות של שנת 2022, על רקע המשבר שנגרם בעקבות מגפת הקורונה, ופרשיות שונות של חברי מפלגת הפידס, התאחדו 6 מפלגות מהאופוזיציה של הונגריה, בקשת פוליטית רחבה מהימין הקיצוני ועד למפלגה הליברלית, שהכריזו שיבחרו יחד נציג משותף לראשות הממשלה, במטרה מוצהרת להביא לסיום "עידן אורבן". בראש המפלגה המאוחדת יעמוד בבחירות פטר מארקי-זאי. אף על פי כן, אורבן הביס את יריביו גם בבחירות הללו, כאשר מפלגתו זוכה ב-53% מהקולות, וב-135 מושבים בפרלמנט.
בצל מגפת הקורונה > בזמן הפלישה הרוסית לאוקראינה

בשנת 2022, ממשלתו הכריזה על מצב חירום במדינה עקב הפלישה הרוסית לאוקראינה. אורבן תמך בחלק מהצעדים של מדינות אירופה נגד רוסיה, אך הוא הוביל את הלחץ למיתונם ומנע מהאיחוד להטיל חרם מלא על שוק האנרגיה הרוסי. בעקבות החלטת האיחוד האירופי להקפיא את היכולת של הונגריה להשתמש בתקציב הפיתוח של הארגון, הכריז אורבן על מצב חירום שבמסגרתו חברות נדרשות להעביר "רווחי יתר" כדי לחזק את תקציב המדינה.
לקראת הבחירות לראשות הממשלה באפריל 2022, הגדיל אורבן הוצאות ממשלתיות והתחייב להשאיר את הסובסידיות לשירותי התשתיות.
אולם ביולי 2022, החל להנהיג מדיניות צנע. למשל, בוצע קיצוץ בהוצאות והקפאה של מימון ממשלתי בסך 1.4 מיליארד דולר, וגם נקבעה הגבלת סובסידיות בנות עשור ששמרו את חשבונות החשמל של משקי הבית נמוכים מאוד ביחס למחירי השוק. היא סימנה את שינויי המדיניות הגדולים ביותר של אורבן מאז 2010, אז השיק קמפיין בחירות שהתבסס על מדיניות כלכלית נדיבה כדי לחזור לתפקיד ראש הממשלה ולרכז סביבו כוח. שינוי המדיניות של אורבן הגיע כאשר האינפלציה הייתה בשיא של שני עשורים, המטבע הלאומי נחלש, כספי האיחוד האירופי הוקפאו לאור מחלוקת סביב חששות הארגון על הקפדתה של הונגריה על סטנדרטים דמוקרטיים, ובמדינה חששו כי רוסיה תעצור את הזרמת הגז הטבעי לאירופה.
אורבן המשיך להתנגד להגירה ולהתמזגות אוכלוסיות שאינן אירופאיות בחברה ההונגרית. הוא אף אמר "אנחנו (ההונגרים) איננו גזע מעורב, ואנחנו לא רוצים להפוך לגזע מעורב".
במהלך תקופתו, ירדה המדינה במדד השיגשוג של מכון לגאטום השמרני וגם במדד החדשנות.
בתחילת 2023 העביר אורבן סדרת צווים ורגולציות שמקשות על משקיעים זרים לנהל עסקים במדינה, כמו צו המטיל מס כרייה של 90% נוסף למיסים הקיימים, או דרישה לאסור יצוא בלי אישור ממשלתי. הצווים יצרו עבור חלק מהחברות הזרות מצב מעשי בו הדבר המשתלם עבורן הוא למכור את אחזקותיהן במדינה ולעזוב. בחלק מהמקרים בעלי הון המוכרים כמקורבים לאורבן הציעו לחברות הזרות לקנות נתחים מאחזקותיהן במדינה. בדו"ח שהופק באיחוד האירופי מנו למעלה מ־30 פעמים מאז 2014 בהן התערבה הונגריה בשוק החופשי באופן שתמרץ משקיעים זרים להעביר נכסים לבעלי הון מקומיים או לבעלות המדינה.
במאי 2023, בניסיון לשכנע את האיחוד האירופי לשחרר לה מענקים בסך כ-13 מיליארד אירו, אושרו שינויים שמטרתם לחזק את עצמאות מערכת המשפט במדינה.
ביקורת

| --- | --- |
 :  ראו גם – זכויות האדם בהונגריה
בשלהי שנת 2011 החל אורבן להעביר חקיקה בארצו נגד חוקים בעלי סממנים ליברליים. בין החוקים: הצעת חוק לפיה מפלגתו של אורבן תוכל להחזיק בשני שלישים מהמושבים בפרלמנט, גם אם זכתה רק ב-25 אחוזים מקולות הבוחרים ובכך יגביר את סיכוייו להיבחר; "חוק הדת", המוציא מחוץ לחוק מספר דתות מיעוטים בהונגריה; "חוק התקשורת", המטיל מגבלות על הסיקור התקשורתי; והצעת חוק הקובעת כי המפלגה הסוציאליסטית היא הנושאת באחריות לפשעי המפלגה הקומוניסטית בעבר. עקב סדרת הצעות חקיקה וחוקים שנועדו לפגוע בעצמאותם של הבנק המרכזי, של בית המשפט העליון ושל הרשות להגנת המידע, הודיע האיחוד האירופי שבכוונתו לפתוח בהליכים כנגד ממשלת הונגריה שעשויים לפגוע בסיוע הכלכלי החיוני למדינה ואף בחברותה באיחוד.
בעקבות חוק התקשורת, ארגון Freedom House (אנ'), שמנתח את חופש העיתונות ברחבי העולם, כינה את המהלך "צעד חסר תקדים עבור חברה באיחוד האירופי"', ובהמשך הוריד את דירוגה של הונגריה על פי הארגון מ"חופשית למחצה" ל"לא חופשית".
בעקבות חזונו של אורבן לכונן בהונגריה משטר של "דמוקרטיה לא ליברלית", התבטא פרופסור יאן-וורנר מילר, מומחה למשטרים דמוקרטיים מאוניברסיטת פרינסטון שהמונח "דמוקרטיה לא ליברלית" לא באמת קיים. מולר הסביר שהמונח נכנס לשיח בסוף המאה ה-20, בקרב נוצרים דמוקרטים שעבורם המושג "ליברליזם" היה קשור לאינדיבידואליזם, מטריאליזם ובמידה מסוימת גם אתאיזם. אורבן נותן פירוש שונה למונח ומצדיק באמצעותו ניסיונות להגביל את חופש הביטוי, את הפלורליזם בתקשורת ובשיח הציבורי, אספקטים מסוימים של זכויות אזרח כמו זכויות מיעוטים ועוד – ואלו למעשה יסודות הדמוקרטיה, כך שמעשית, על פי גישתו של מולר, הגישה של "דמוקרטיה לא ליברלית" של אורבן מתקיפה את יסודות הדמוקרטיה ולמעשה פוגעת בזכויות האדם בהונגריה.
בערב 21 במאי 2017 צעדו אלפי מפגינים במרכז בודפשט מול בית הפרלמנט בקריאה לממשלת אורבן לבטל הצעות חוק שאישורן עלול להביא לסגירת האוניברסיטה המרכז-אירופית (CEU שנוסדה ב-1991) ולפגוע בארגונים לא ממשלתיים הפעילים במדינה. מייסד האוניברסיטה ומי שמימן אותה הוא המיליארדר היהודי ממוצא הונגרי, ג'ורג' סורוס, יריב מר של אורבן מבחינה אידאולוגית, בעל עמדות ליברליות ומפעיל ארגונים לא ממשלתיים הפועלים בהונגריה מאז 1991 ומקדמים רעיונות ליברליים. מבקריו של אורבן טוענים כי הוא מחריף את מהלכיו נגד סורוס בפרט והחברה האזרחית במדינה בכלל. הנציבות האירופית החלה בהליך משפטי נגד ממשלת הונגריה בשל הצעות החוק, ואילו הפרלמנט האירופי גינה את הונגריה בשל מה שהוא כינה "ההתדרדרות הרצינית במצב שלטון החוק והזכויות הבסיסיות". מפלגת השלטון ההונגרית הגיבה להפגנה וקבעה שמדובר בניסיון נוסף של "רשת סורוס" ללחוץ את ממשלת הונגריה לשנות את מדיניות ההגירה שלה.
לאחר ההכרזה על הקמת מערכת המשפט החלופית בהונגריה בשנת 2018, כתב פרופ' קאס מודי, מומחה לקיצוניות ודמוקרטיה באירופה מאוניברסיטת ג'ורג'יה, ש"הונגריה תהפוך לבעלת משטר אוטוריטרי שבו האופוזיציה אומנם קיימת, אבל לא באמת יכולה לאתגר את השלטון ולא מסוגלת להוביל לשינויים".
לאחר חקיקת החוק המאפשר לאורבן שלטון באמצעות צווי חירום, בעת התפרצות מגפת הקורונה, האשים אותו האיחוד האירופי בשחיקת שלטון החוק והאיזונים והבלמים תחת שלטונו.
קולטן אזעקה

| --- | --- |

מבנה נוסיצפטור
 שיוך:  קולטן חישה 
 מזהים
 קוד MeSH:  A08.675.650.915.875 
 מזהה MeSH:  D009619 
 מערכת השפה הרפואית המאוחדת:  C0028246 
 
קולטן אזעקה או נוסיצפטור (nociceptor) הוא קולטן חישה הממוקם בקצות נוירונים תחושתיים קטנים, בלתי-מיאליניים או בעלי מיאלין דק. אלה קולטנים לתחושת כאב. בלטינית המילה nocere אומרת לפגוע או לגרום לנזק.
את המונח קולטן לכאב, nociceptor, הגדיר הפיזיולוג צ'ארלס סקוט שרינגטון ב-1906.
נוסיצפטורים מופעלים כתגובה לגירוי בעוצמה חריגה שעלול לפגוע ברקמה. נוירון החישה שולח אותות למערכת העצבים המרכזית כלומר, למוח השדרה ולמוח. תהליך זה נקרא nocicepion. הנוסיצפטורים בדרך כלל שקטים ואינם מושפעים מגירויים שגרתיים. כאשר ישנו גירוי שעלול להוות סכנה לגוף, כגון: דקירה מחפץ חד, כימיקל מסוכן או טמפרטורה קיצונית, הקולטנים גורמים לתחילת תהליך אשר יגרום להפעלת רפלקס הגנה מתאים.
נוסיספטור לא מגיב לכל סוג של גירוי מזיק. סף ההפעלה שלהם גבוה. לעיתים, עוצמת הגירוי אינה מספיקה להפעיל אותם. פציעה או דלקת מורידים את סף הרגישות ומגבירים את תגובת הנוסיספטור.
תחושת עוצמת הכאב תלויה בתדירות פוטנציאל הפעולה בנוירון החישה ומקלט מאוזורים גבוהים במוח.
סוגי נוסיצפטורים

קולטנים לחום
קולטנים כימיים
קולטנים מכניים המושפעים מלחץ מכני
קולטנים פולימודליים אשר יכולים להיות מופעלים על ידי מספר מנגנונים.
מיקום הנוסיצפטורים בגוף

הנוסיצפטורים ממוקמים בשלל רקמות איברים:
עור: מגיבים לטמפרטורה, חומציות, לחץ
שרירים: מגיבים לחומציות
מפרקים: נמצאים בעיקר במפרקים סינוביים (כמו מרפקים, ברכיים, כתפיים), בגידים וברצועות, אך לא בסחוס עצמו.
איברים פנימיים: רגישים בעיקר למתח, דלקת ולחץ.
עמוד השדרה והדיסקים הבין-חולייתיים: נמצאים בשכבות החיצוניות של הדיסק, ברצועות החוליות ובמפרקי הזיזים
גורמים להפעלת נוסיספטורים

כאשר נגרם נזק לרקמות, משתחררים חומרים שונים כמו היסטמין, פרוסטגלנדינים, אשלגן, חומצה ארכידונית, חומצה לקטית וחומרים נוספים, אשר מפעילים או מגבירים את רגישות הנוסיספטורים. נוירוני החישה מתחילים בירי של דחפים עצביים.
נוסיצפטורים מעוררים יכולים להפעיל נוסיצפטורים שכנים ולהגביר את תחושת הכאב באזור הפגוע. תהליך זה נקרא "סנסיטיזציה פריפריאלית".
העברת הכאב ממשיכה דרך מסלולים כאב ספציפיים ולא-ספציפיים אל המוח אל המוח השדרה וממנו אל המוח הגדול באמצעות מסלולים עצביים.  בתגובה לכך נוצרות תגובות עצביות כמו רפלקס הנסיגה וכן שילוב של תגובות אוטונומיות ואנדוקריניות ונוצרים דפוסי התנהגות הקשורים לכאב.
הערות שוליים

↑  Clifford J. Woolf, Qiufu Ma, Nociceptors—Noxious Stimulus Detectors, Neuron 55, 2007-08-02, pp. 353–364, doi: 10.1016/j.neuron.2007.07.016
1 2  Nociception, Physiopedia
↑  Sarah Kendroud, Lauren A. Fitzgerald, Ian V. Murray, Andrew Hanna, Physiology, Nociceptive Pathways, Treasure Island (FL): StatPearls Publishing, 2025
1 2  Nociceptor - an overview | ScienceDirect Topics, www.sciencedirect.com
↑  Pain Principles (Section 2, Chapter 6) Neuroscience Online: An Electronic Textbook for the Neurosciences | Department of Neurobiology and Anatomy - The University of Texas Medical School at Houston, nba.uth.tmc.edu
עונת 2024/2025 ביורופקאפ

| --- | --- |

 תאריך התחלה:  ספטמבר 2024
 תאריך סיום:  אפריל 2025
 מספר משתתפות:  40
 
 → 2023/20242025/2026 ←
 
עונת 2024/2025 ביורופקאפ היא העונה העשירית של המפעל השני בחשיבותו של תחרות פיב"א לקבוצות כדורסל השנייה לאחר ליגת האלופות בכדורסל אם היא כי נחשבת לרביעית בחשיבותה לאחר היורוליג והיורוקאפ. העונה תיפתח בספטמבר 2024 במשחקי המוקדמות ותסתיים בצמד משחקי הגמר באפריל 2025.
מתכונת התחרות

בעונה זו משתתפות בשלב הבתים 40 קבוצות, כאשר 15 העפילו ישירות לשלב הבתים אוטומטית, ו-10 שהעפילו משלב המוקדמות, אליהן הצטרפו 15 קבוצות שנשרו משלב המוקדמות של עונת 2024/2025 בליגת האלופות.
מתכונת התחרות > הקבוצות

| שלב הבתים |
| --- | --- | --- | --- |
| פולין ספונייה סטארגרד (4) | טורקיה בורסאספור (9) | קפריסין א.א.ק. לרנקה (2) | פורטוגל פורטו (2) |
| פולין ק.ק. ולוצלאווק (5) | טורקיה טופאש בורסה (10) | אסטוניה פרנו סדם (4) | רומניה מוניציפל פיטשט (4) |
| גרמניה ריזן לודוויגסבורג (8) | בולגריה בלקן בוטבגרד (2) | צרפת לה פורטל (8) | ספרד באסקט סרגוסה (12) |
| גרמניה לובן בראונשווייג (12) | בלגיה לימבורג יוניטד (3) | הונגריה סולנוקי אולאי (2) |  |
מוקדמות
| קפריסין אנורתוסיס פמגוסטה (3) | יוון מארוסי (9) | מלטה סטאר לייט אן-נקסאר (1) | סלובקיה פריבידזה (3) |
| בלגיה ספירו שרלרואה (6) | הונגריה אלבה פהרוואר (3) | פורטוגל ספורטינג ליסבון (3) | ספרד בילבאו באסקט (13) |
| קרואטיה דינמו זאגרב (4) | ליטא נפטונאס קלייפדה (6) | רומניה ספורטיב קונסטנצה (5) |  |
| צרפת דיז'ון באסקט (9) | קוסובו קייבי פיה (2) | אוקראינה בי.סי. דניפרו (1) |  |
מסלול ליגת האלופות
| אזרבייג'ן סבאך (1) | טורקיה פטקים ספור (7) | איטליה דינמו סאסארי (10) | סלובקיה פטריוטי לוויצה (1) |
| בלגיה אנטוורפ ג'יינטס (2) | צרפת שולה באסקט (7) | קוסובו טרפצ'ה מיטרוביצה (1) |  |
| בולגריה רילסקי ספורטיסט (1) | גאורגיה כותאיסי 2010 (1) | שווייץ פריבור אולימפיק (1) |  |
| צ'כיה נימבורק (1) | גרמניה טלקום בון (7) | שוודיה נורשפין דולפינס (1) |  |
| קפריסין קראבנוס (1) | בריטניה קלדוניה גלדיאטורס (5) | פורטוגל בנפיקה ליסבון (1) |  |
| אסטוניה קאלב/קראמו (1) | יוון פאוק סלוניקי (8) | רומניה מוניצ'יפל אוראדיה (2) |  |
הקבוצות במסלול ליגת האלופות הן הקבוצות המתמודדות במסלול המוקדמות של ליגת האלופות 18 מקומות משוריינים לקבוצות שיודחו משלב זה, אם קבוצה במסלול תוותר על השתתפותה, תעלה קבוצה נוספת משלב המוקדמות של היורופקאפ לשלב הבתים.
שלב המוקדמות

שלב המוקדמות יערך בשיטת בית חוץ, 7 קבוצות מדורגות יפגשו 7 קבוצות לא מדרוגות לצמד משחקים, כאשר כל קבוצה תארח משחק יחיד והמנצחת בסיכום שני המשחקים תעפיל לשלב הבתים.
| קבוצה א' | תוצאה | קבוצה ב' | משחק ראשון | משחק שני |
| --- | --- | --- | --- | --- |
| צרפת דיז'ון באסקט | 200–141 | קרואטיה דינמו זאגרב | 95–84 | 105–75 |
| פורטוגל ספורטינג ליסבון | 148–141 | בלגיה ספירו שרלרואה | 69–69 | 79–72 |
| הונגריה אלבה פהרוואר | 109–106 | סלובקיה פריבידזה | 85–102 | 104–84 |
| אוקראינה בי.סי. דניפרו | 142–153 | רומניה ספורטיב קונסטנצה | 71–69 | 71–84 |
| קפריסין אנורתוסיס פמגוסטה | 168–149 | מלטה סטאר לייט אן-נקסאר | 81–74 | 87–75 |
| קוסובו קייבי פיה | 156–204 | יוון מארוסי | 75–98 | 81–106 |
| ספרד בילבאו באסקט | 169–125 | ליטא נפטונאס קלייפדה | 74–66 | 95–59 |
שלב המוקדמות > דירוג הלאקי לוזר

בהתאם להגרלת מוקדמות ליגת האלופות ולקבוצות המתמודדות בה שביקשו להרשם ליורופקאפ במקרה של אי העפלה, 3 הקבוצות שסימו במאזן הטוב ביותר מהקבוצות שהפסידו בבית המוקדמות יזכו בכרטיס לאקי לוזר לשלב הבתים.
|  | קבוצה | משחקים | ניצחונות | הפסדים | תיקו | סלי זכות | סלי חובה | הפרש | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | סלובקיה פריבידזה | 2 | 1 | 1 | 0 | 106 | 109 | 3- | 3 | מעפילה לשלב הבתים |
| 2 | בלגיה ספירו שרלרואה | 2 | 0 | 1 | 1 | 141 | 148 | 7- | 1 | מעפילה לשלב הבתים |
| 3 | אוקראינה בי.סי. דניפרו | 2 | 1 | 1 | 0 | 142 | 153 | 11- | 3 | מעפילה לשלב הבתים |
| 4 | מלטה סטאר לייט אן-נקסאר | 2 | 0 | 2 | 0 | 149 | 168 | 19- | 2 |  |
| 5 | ליטא נפטונאס קלייפדה | 2 | 0 | 1 | 0 | 125 | 169 | 44- | 2 |  |
| 6 | קוסובו קייבי פיה | 2 | 0 | 2 | 0 | 156 | 204 | 48- | 2 |  |
| 7 | קרואטיה דינמו זאגרב | 2 | 0 | 2 | 0 | 141 | 200 | 59- | 2 |  |
שלב הבתים > בית א'

|  | קבוצה | משחקים | ניצחונות | הפסדים | סלי זכות | סלי חובה | הפרש | נקודות | הערות |
| --- | --- | --- | --- | --- | --- | --- | --- | --- | --- |
| 1. | טורקיה טופאש בורסה | 6 | 6 | 0 | 586 | 489 | 97+ | 12 | מעפילה לשלב הבתים השני |
| 2. | גרמניה לובן בראונשווייג | 6 | 3 | 3 | 515 | 487 | 28+ | 9 | העפלה אפשרית לשלב הבתים השני |
| 3. | קפריסין א.א.ק. לרנקה | 6 | 2 | 4 | 426 | 514 | 88- | 8 |  |
| 4. | קפריסין קראבנוס | 6 | 1 | 5 | 507 | 544 | 37- | 7 |  |
שלב הבתים > בית ב'

|  | קבוצה | משחקים | ניצחונות | הפסדים | סלי זכות | סלי חובה | הפרש | נקודות | הערות |
| --- | --- | --- | --- | --- | --- | --- | --- | --- | --- |
| 1. | ספרד באסקט סרגוסה | 6 | 5 | 1 | 542 | 491 | 51+ | 11 | מעפילה לשלב הבתים השני |
| 2. | סלובקיה פטריוטי לוויצה | 6 | 4 | 2 | 514 | 487 | 27+ | 10 | העפלה אפשרית לשלב הבתים השני |
| 3. | טורקיה בורסאספור | 6 | 3 | 3 | 513 | 504 | 9+ | 9 |  |
| 4. | קפריסין אנורתוסיס פמגוסטה | 6 | 0 | 6 | 438 | 525 | 87- | 6 |  |
שלב הבתים > בית ג'

|  | קבוצה | משחקים | ניצחונות | הפסדים | סלי זכות | סלי חובה | הפרש | נקודות | הערות |
| --- | --- | --- | --- | --- | --- | --- | --- | --- | --- |
| 1. | צרפת שולה באסקט | 6 | 6 | 0 | 569 | 445 | 124+ | 12 | מעפילה לשלב הבתים השני |
| 2. | שווייץ פריבור אולימפיק | 6 | 4 | 2 | 554 | 479 | 75+ | 10 | העפלה אפשרית לשלב הבתים השני |
| 3. | בלגיה אנטוורפ ג'יינטס | 6 | 2 | 4 | 481 | 526 | 45- | 8 |  |
| 4. | רומניה ספורטיב קונסטנצה | 6 | 0 | 6 | 435 | 589 | 154- | 6 |  |
שלב הבתים > בית ד'

|  | קבוצה | משחקים | ניצחונות | הפסדים | סלי זכות | סלי חובה | הפרש | נקודות | הערות |
| --- | --- | --- | --- | --- | --- | --- | --- | --- | --- |
| 1. | איטליה דינמו סאסארי | 6 | 6 | 0 | 517 | 406 | 111+ | 12 | מעפילה לשלב הבתים השני |
| 2. | פולין ק.ק. ולוצלאווק | 6 | 4 | 2 | 553 | 435 | 118+ | 10 | העפלה אפשרית לשלב הבתים השני |
| 3. | פורטוגל ספורטינג ליסבון | 6 | 1 | 5 | 424 | 495 | 71- | 7 |  |
| 4. | אוקראינה בי.סי. דניפרו | 6 | 1 | 5 | 386 | 544 | 154- | 7 |  |
שלב הבתים > בית ה'

|  | קבוצה | משחקים | ניצחונות | הפסדים | סלי זכות | סלי חובה | הפרש | נקודות | הערות |
| --- | --- | --- | --- | --- | --- | --- | --- | --- | --- |
| 1. | רומניה מוניצ'יפל אוראדיה | 6 | 5 | 1 | 479 | 433 | 46+ | 11 | מעפילה לשלב הבתים השני |
| 2. | רומניה מוניציפל פיטשט | 6 | 3 | 3 | 430 | 422 | 8+ | 9 | העפלה אפשרית לשלב הבתים השני |
| 3. | פולין ספונייה סטארגרד | 6 | 3 | 3 | 440 | 424 | 16 | 9 |  |
| 4. | אסטוניה פרנו סדם | 6 | 1 | 5 | 408 | 478 | 70- | 7 |  |
למוניציפל פיטשט יתרון פנימי על ספונייה סטארגרד
שלב הבתים > בית ו'

|  | קבוצה | משחקים | ניצחונות | הפסדים | סלי זכות | סלי חובה | הפרש | נקודות | הערות |
| --- | --- | --- | --- | --- | --- | --- | --- | --- | --- |
| 1. | אסטוניה קאלב/קראמו | 6 | 5 | 1 | 503 | 436 | 67+ | 11 | מעפילה לשלב הבתים השני |
| 2. | צרפת לה פורטל | 6 | 4 | 2 | 479 | 416 | 63+ | 10 | העפלה אפשרית לשלב הבתים השני |
| 3. | הונגריה אלבה פהרוואר | 6 | 3 | 3 | 528 | 564 | 36- | 9 |  |
| 4. | בולגריה רילסקי ספורטיסט | 6 | 0 | 6 | 428 | 522 | 94- | 6 |  |
שלב הבתים > בית ז'

|  | קבוצה | משחקים | ניצחונות | הפסדים | סלי זכות | סלי חובה | הפרש | נקודות | הערות |
| --- | --- | --- | --- | --- | --- | --- | --- | --- | --- |
| 1. | בלגיה ספירו שרלרואה | 6 | 5 | 1 | 499 | 476 | 23+ | 11 | מעפילה לשלב הבתים השני |
| 2. | יוון מארוסי | 6 | 4 | 2 | 490 | 444 | 46+ | 10 | העפלה אפשרית לשלב הבתים השני |
| 3. | שוודיה נורשפין דולפינס | 6 | 2 | 4 | 474 | 513 | 39- | 8 |  |
| 4. | אזרבייג'ן סבאך | 6 | 1 | 5 | 443 | 473 | 30- | 7 |  |
שלב הבתים > בית ח'

|  | קבוצה | משחקים | ניצחונות | הפסדים | סלי זכות | סלי חובה | הפרש | נקודות | הערות |
| --- | --- | --- | --- | --- | --- | --- | --- | --- | --- |
| 1. | גרמניה ריזן לודוויגסבורג | 6 | 5 | 1 | 487 | 404 | 83+ | 11 | מעפילה לשלב הבתים השני |
| 2. | צרפת דיז'ון באסקט | 6 | 4 | 2 | 557 | 446 | 111+ | 10 | העפלה אפשרית לשלב הבתים השני |
| 3. | בריטניה קלדוניה גלדיאטורס | 6 | 3 | 3 | 351 | 425 | 74- | 9 |  |
| 4. | קוסובו טרפצ'ה מיטרוביצה | 6 | 0 | 6 | 344 | 464 | 120- | 5* |  |
*קלדוניה גלדיאטורס זכתה בניצחון טכני על טרפצ'ה מיטרוביצה
שלב הבתים > בית ט'

|  | קבוצה | משחקים | ניצחונות | הפסדים | סלי זכות | סלי חובה | הפרש | נקודות | הערות |
| --- | --- | --- | --- | --- | --- | --- | --- | --- | --- |
| 1. | פורטוגל פורטו | 6 | 5 | 1 | 497 | 429 | 68+ | 11 | מעפילה לשלב הבתים השני |
| 2. | יוון פאוק סלוניקי | 6 | 5 | 1 | 495 | 450 | 45+ | 11 | העפלה אפשרית לשלב הבתים השני |
| 3. | בלגיה לימבורג יוניטד | 6 | 2 | 4 | 460 | 500 | 40- | 8 |  |
| 4. | הונגריה סולנוקי אולאי | 6 | 0 | 6 | 443 | 516 | 73- | 6 |  |
לפורטו יתרון פנימי על פאוק סלוניקי בסיכום 2 משחקים
שלב הבתים > בית י'

|  | קבוצה | משחקים | ניצחונות | הפסדים | סלי זכות | סלי חובה | הפרש | נקודות | הערות |
| --- | --- | --- | --- | --- | --- | --- | --- | --- | --- |
| 1. | ספרד בילבאו באסקט | 6 | 6 | 0 | 538 | 364 | 174+ | 12 | מעפילה לשלב הבתים השני |
| 2. | סלובקיה פריבידזה | 6 | 4 | 2 | 484 | 473 | 11+ | 10 | העפלה אפשרית לשלב הבתים השני |
| 3. | גאורגיה כותאיסי 2010 | 6 | 2 | 4 | 472 | 534 | 62- | 8 |  |
| 4. | בולגריה בלקן בוטבגרד | 6 | 0 | 6 | 416 | 539 | 123- | 6 |  |
דירוג המקום ה-2

6 הקבוצות בעל הדירוג הטוב ביותר שסיימו במקום ה-2 בשלב הבתים הראשון העפילו לשלב הבתים השני.
|  | קבוצה | משחקים | ניצחונות | הפסדים | סלי זכות | סלי חובה | הפרש | נקודות | בית | הערות |
| --- | --- | --- | --- | --- | --- | --- | --- | --- | --- | --- |
| 1. | יוון פאוק סלוניקי | 6 | 5 | 1 | 495 | 450 | 45+ | 11 | ט | מעפילה לשלב הבתים השני |
| 2. | פולין ק.ק. ולוצלאווק | 6 | 4 | 2 | 553 | 435 | 118+ | 10 | ד | מעפילה לשלב הבתים השני |
| 3. | צרפת דיז'ון באסקט | 6 | 4 | 2 | 557 | 446 | 111+ | 10 | ח | מעפילה לשלב הבתים השני |
| 4. | שווייץ פריבור אולימפיק | 6 | 4 | 2 | 554 | 479 | 75+ | 10 | ג | מעפילה לשלב הבתים השני |
| 5. | צרפת לה פורטל | 6 | 4 | 2 | 479 | 416 | 63+ | 10 | ו | מעפילה לשלב הבתים השני |
| 6. | יוון מארוסי | 6 | 4 | 2 | 490 | 444 | 46+ | 10 | ז | מעפילה לשלב הבתים השני |
| 7. | סלובקיה פטריוטי לוויצה | 6 | 4 | 2 | 514 | 487 | 27+ | 10 | ב |  |
| 8. | סלובקיה פריבידזה | 6 | 4 | 2 | 484 | 473 | 11+ | 10 | י |  |
| 9. | גרמניה לובן בראונשווייג | 6 | 3 | 3 | 515 | 487 | 28+ | 9 | א |  |
| 10. | רומניה מוניציפל פיטשט | 6 | 3 | 3 | 430 | 422 | 8+ | 9 | ה |  |
שלב הבתים השני > בית י"א

|  | קבוצה | משחקים | ניצחונות | הפסדים | סלי זכות | סלי חובה | הפרש | נקודות | הערות |
| --- | --- | --- | --- | --- | --- | --- | --- | --- | --- |
| 1. | טורקיה טופאש בורסה | 6 | 4 | 2 | 513 | 210 | 3 | 10 | מעפילות לשלב רבע הגמר |
| 2. | ספרד באסקט סרגוסה | 6 | 3 | 3 | 512 | 491 | 21 | 9 | מעפילות לשלב רבע הגמר |
| 3. | פורטוגל פורטו | 6 | 3 | 3 | 494 | 496 | 2- | 9 |  |
| 4. | יוון מארוסי | 6 | 2 | 4 | 487 | 509 | 22- | 8 |  |